Χαρακτήρες της σειράς Final Fantasy VII

Το ***Final Fantasy VII***, βιντεοπαιχνίδι ρόλων που αναπτύχθηκε από τη Square (νυν Square Enix) και αρχικά κυκλοφόρησε το 1997, περιλαμβάνει ένα μεγάλο αριθμό φανταστικών χαρακτήρων σε μικρούς και μεγάλους ρόλους. Το παιχνίδι ακολούθησε μία σειρά sequels και prequels, που όλα μαζί δημιούργησαν τη σειρά μέσων με τον τίτλο *[[Compilation of Final Fantasy VII]]*. Αυτή περιλαμβάνει το παιχνίδι για κινητά του 2004 *[[Before Crisis: Final Fantasy VII|Before Crisis]]*, την ταινία κινουμένων σχεδίων του 2005 *[[Final Fantasy VII: Advent Children|Advent Children]]*, το παιχνίδι βολών του 2006 *[[Dirge of Cerberus: Final Fantasy VII|Dirge of Cerberus]]*, και το παιχνίδι δράσης του 2007 *[[Crisis Core: Final Fantasy VII|Crisis Core]]*. Άλλα μέσα περιλαμβάνουν βιβλία και το OVA *[[Last Order: Final Fantasy VII|Last Order]]*. Το πλαίσιο όπου εξελίσσεται το *Final Fantasy VII* είναι ένας κόσμος που έχει περιγραφεί ως βιομηχανικός ή μετα-βιομηχανικός κόσμος επιστημονικής φαντασίας. Έχει αναφερθεί με το όνομα "Πλανήτης" στα περισσότερα παιχνίδια, ενώ στο διαφημιστικό υλικό της Square Enix ονομάζεται μερικές φορές "Gaia".

Το *Final Fantasy VII* ακολουθεί την ιστορία του Cloud Strife, ενός προβληματικού μισθοφόρου που γίνεται μέλος μιας ομάδας οικολογικής τρομοκρατίας, με σκοπό να εμποδίσει την εταιρία ηλεκτροδότησης Shinra από το να απορροφήσει τη ζωτική δύναμη του Πλανήτη και να τη χρησιμοποιήσει ως πηγή ενέργειας. Καθώς η ιστορία προχωρά κλιμακώνονται συγκρούσεις, και η ασφάλεια του κόσμου γίνεται η προτεραιότητά τους, καθώς νέες δυνάμεις σχηματίζονται προκαλώντας την ομάδα. Ο Cloud και ο ομάδα του τελικά αντιμετωπίζουν τον ανταγωνιστή του παιχνιδιού, Sephiroth. Άλλοι σημαντικοί χαρακτήρες της σειράς συμπεριλαμβάνουν την Aerith Gainsborough, μία πωλήτρια λουλουδιών που γίνεται καλή φίλη του Cloud, τον Zack Fair, φίλο του Cloud, πρώην μέλος της Shinra και πρωταγωνιστής του *[[Crisis Core: Final Fantasy VII|Crisis Core]]*, και ο Vincent Valentine, ένας άντρας που έγινε αθάνατος από πειραματισμό της Shinra και πρωταγωνιστής του *[[Dirge of Cerberus: Final Fantasy VII|Dirge of Cerberus]]*. Η διαμάχη μεταξύ του Cloud και του Sephiroth σχηματίζει τον πυρήνα της αφήγησης γύρω από τον οποίο αναπτύσσονται πολλές από τις ιστορίες της σειράς. Άλλοι διαθέσιμοι χαρακτήρες περιλαμβάνουν τους Turks, μία μυστική ομάδα που δουλεύει για τη Shinra.

Οι γνήσιοι χαρακτήρες του παιχνιδιού σχεδιάστηκαν από τον Τετσούγια Νομούρα, ο οποίος έκανε το σχεδιασμό των τεράτων στο *[[Final Fantasy VI]]*, και επιλέχθηκε για αυτό το ρόλο αφού οι σχεδιασμοί του εντυπωσίασαν τον Χιρονόμπου Σακαγκούτσι. Ο Νομούρα ήταν υπεύθυνος επίσης για αρκετούς χαρακτήρες και τις ιστορίες τους. Το σενάριο του παιχνιδιού γράφτηκε από τον Σακαγκούτσι, τον Γιοσινόρι Κιτάσε και τον Καζουσίγκε Νοτζίμα. Ο Νομούρα, ο Κιτάσε και ο Νοτζίμα αναμείχθηκαν με τους άλλους τίτλους του *Compilation*. Οι χαρακτήρες του *Final Fantasy VII* έλαβαν θετικές εντυπώσεις σε παλιές και σύγχρονες κριτικές, ενώ η εμφάνισή στους τίτλους του *Compilation* δέχθηκαν ανάμεικτες κριτικές: ενώ το *Crisis Core* ήταν ευρύτερα αποδεκτό, η εστίαση στους δευτερεύοντες χαρακτήρες του *Dirge of Cerberus* απέσπασε ανάμεικτες κριτικές, ενώ η εμφάνιση των χαρακτήρων στο *Advent Children* χαρακτηρίστηκε ως μπερδεμένη ή φτηνή για τους αρχάριους της σειράς. Όλο το καστ, συμπεριλαμβανομένων αρκετών παράπλευρων χαρακτήρων και κακών, παρέμεινε δημοφιλές μεταξύ των κριτικών και των φανατικών της σειράς ανά τα χρόνια, με πολλές λίστες και δημοσκοπήσεις να τους αναφέρουν ως μερικούς από τους καλύτερους χαρακτήρες της σειράς *[[Final Fantasy]]*.

## Διαθέσιμοι

### Cloud Strife
Ο Cloud Strife (クラウド・ストライフ, Kuraudo Sutoraifu) είναι ο πρωταγωνιστής του *Final Fantasy VII* και του *Advent Children*, ενώ επίσης επανέρχεται σε όλο το *Compilation*. Στο *Final Fantasy VII*, είναι μισθοφόρος που προσελήφθη από την ομάδα οικολογικής τρομοκρατίας, AVALANCHE. Ισχυρίζεται ότι είναι πρώην μέλος της SOLDIER, μέχρι που μία τραυματική εμπειρία τον βοηθά να ανακαλύψει αναμνήσεις του αληθινού του εαυτού. Η φωνή του Cloud ανήκει στα ιαπωνικά στον Τακαχίρο Σάκουραϊ και στα αγγλικά στον Στιβ Μπάρτον.

### Barret Wallace
Ο Barret Wallace (バレット・ウォーレス, Baretto Wōresu) είναι πρώην αρχηγός της ομάδας οικολογικής τρομοκρατίας AVALANCHE, η οποία αντιτίθεται στη χρήση της τεχνολογίας Mako από την εταιρεία Shinra, για την οποία πιστεύει ότι σκοτώνει τον Πλανήτη. Επίσης, είναι θετός πατέρας της Marlene, κόρης του νεκρού του φίλου, Dyne. Αρχικά, δεν εμπιστεύεται ούτε συμπαθεί τον Cloud, πιστεύοντας ότι δεν είναι τίποτε περισσότερο από έναν άκαρδο εκτελεστή, αλλά τελικά αλλάζει άποψη. Μετά τη διάλιση της AVALANCHE, ο Barret συνεχίζει την αποστολή να σώσει τον Πλανήτη, προσπαθώντας να βρει νέα πηγή ενέργειας για να αντικαταστήσει τη Mako. Η φωνή του Cloud ανήκει στα ιαπωνικά στον Μασαχίρο Κομπαγιάσι και στα αγγλικά στον Μπο Μπιλινγκσλι.

### Tifa Lockhart
Η Tifa Lockhart (ティファ・ロックハート, Tifa Rokkuhāto, αρχικός λατινισμός: Tifa Lockheart) είναι παιδική φίλη του Cloud. Είναι ένα από τα αρχηγικά μέλη της AVALANCHE, και αυτή που αρχικά πείθει τον Cloud να μπει στην ομάδα εναντίον της Shinra. Τελικά βοηθά τον Cloud να επαναφέρει τις πραγματικές αναμνήσεις του, όταν πέφτουν μαζί στο Lifestream, και είναι η μόνη χαρακτήρας που γνωρίζει για το παρελθόν του Cloud. Η Tifa εμφανίζεται σε όλους τους τίτλους του *Compilation*. Η φωνή της Tifa ανήκει στα ιαπωνικά στην Αγιούμι Ίτο και στα αγγλικά στην Ρέιτσελ Λέι Κουκ.

### Aerith Gainsborough
Η Aerith Gainsborough (エアリス・ゲインズブール, Earisu Geinzubūru, αρχικός λατινισμός: Aeris Gainsborough) είναι μικροπωλήτρια λουλουδιών στους δρόμους της Midgar. Καταζητείται από το τμήμα έρευνας της Shinra, διότι είναι η τελευταία Cetra (γνωστοί και ως "Αρχαίοι"), και εξαιτίας αυτού, η Shinra πιστεύει ότι είναι το κλειδί για την εύρεση της Γης της Επαγγελίας. Παρ' όλο που πέθανε από τα χέρια του Sephiroth κατά τη διάρκεια του παιχνιδιού, το πνεύμα της Aerith, ή η επιρροή της, εμφανίζεται σχεδόν συνέχεια στο *Compilation of Final Fantasy VII*. Η φωνή της Aerith ανήκει στα ιαπωνικά στη Μαάια Σακαμότο και στα αγγλικά στη Μίνα Σουβάρι στο *Advent Children* και την Άντρεα Μπάουεν στο *[[Crisis Core: Final Fantasy VII|Crisis Core]]*.

### Cid Highwind
Ο Cid Highwind (シド・ハイウインド, Shido Haiuindo) είναι πιλότος αερόπλοιων. Πρώτη φορά συναντάται στο παιχνίδι να προσπαθεί να επανεκκινήσει ένα πρόγραμμα πυραύλων που έχει ακυρωθεί από τη Shinra, εξαιτίας της βοηθού του, Shera, όταν ανησύχησε για την ασφάλεια του πυραύλου. Ο Cid κατηγορεί τη Shera για το συμβάν, καθώς δεν πιστεύει ότι οι ανησυχίες της ήταν βάσιμες, και τη κακομεταχειρίζεται λεκτικά. Ωστόσο, οι ανησυχίες της σχετικά με τις δεξαμενές οξυγόνου αποδείχθηκε ότι ήταν σωστές, όταν μία έκρηξη παγιδεύει τον Cid σε μία επόμενη προσπάθεια εκτόξευση του πυραύλου εναντίον του Μετεωρίτη. Έτσι, ο cid συγχωρεί τη Shera. Επίσης, ο Cid εμφανίζεται στα *Before Crisis*, *Advent Children* και *Dirge of Cerberus*. Στο *Advent Children* επανενώνεται για λίγο με την ομάδα για τη μάχη εναντίον του Bahamut SIN. Στο *Dirge of Cerberus* βοηθά το World Regenesis Organization στην προσπάθεια να επιτεθούν στις υπόγειες βάσεις Deepground, και αργότερα στη μάχη με το WEAPON Omega. Η φωνή του Cid ανήκει στα ιαπωνικά στον Καζουχίρο Γιαμάτζι και στα αγγλικά στον Κρις Ίτζερλι.

### Yuffie Kisaragi
Η Yuffie Kisaragi (ユフィ・キサラギ, Yufi Kisaragi) είναι η κόρη του αρχηγού του Wutai, η οποία νιώθει ότι η χώρα της έχει χάσει την προηγούμενη λάμψη της λόγω του πολέμου με τη Shinra και έχει γίνει θέρετρο. Η φωνή της Yuffie ανήκει στα ιαπωνικά στην Γιούμι Κάκαζου και στα αγγλικά στην Κρίστι Κάρλσον Ρόμανο στο *Advent Children* και την Μάε Γουίτμαν στο *Dirge of Cerberus*.

### Vincent Valentine
Ο Vincent Valentine (ヴィンセント・ヴァレンタイン, Vinsento Varentain) είναι προεραιτικός χαρακτήρας του *[[Final Fantasy VII]]* και πρωταγωνιστής του *[[Dirge of Cerberus: Final Fantasy VII|Dirge of Cerberus]]* και του spinoff του για κινητά. Ο Cloud και η ομάδα του τον βρίσκουν να κοιμάται σε ένα φέρετρο, στο υπόγειο της έπαυλης Shinra. Αυτός μπαίνει στην ομάδα τους με σκοπό να κυνηγήσουν τον Sephiroth. Ο Vincent αποκαλύπτει ελάχιστα για τον εαυτό του και την ιστορία του, ωστόσο το παρελθόν του προβάλλεται στο Dirge of Cerberus, αλλά και άλλους τίτλους του *Compilation of Final Fantasy VII*. Η φωνή του Vincent ανήκει στα ιαπωνικά στον Σόγκο Σουζούκι και στα αγγλικά στον Στίβεν Μπλαμ.

### Red XIII
Ο Red XIII (レッドXIII Reddo Sātīn, προφορά: Red Thirteen), γεννημένος με το όνομα  Nanaki (ナナキ), είναι δυνατό και ευφυές μέλος ενός ανώνυμου είδους με την ικανότητα της ομιλίας. Στο Final Fantasy VII, μπαίνει αρχικά προσωρινά στην ομάδα του Cloud όταν αυτή τον σώζει από ένα πείραμα που προσπάθησε να πραγματοποιήσει πάνω του ο Καθηγητής Hojo στο κτήριο Shinra. Συγκεκριμένα, προσπαθούσε να τον διασταυρώσει με την Aerith, για να τους διασώσει από το να είναι είδη υπό εξαφάνιση. Ο Red XIII πίστευε πως ο πατέρας του, Seto, ήταν ένας δειλός που εγκατέλειψε το σπίτι τους, Cosmo Canyon, κατά τη διάρκεια ενός πολέμου με την Φυλή Gi. Επιστρέφοντας στο Cosmo Canyon, ωστόσο, ο θετός του παππούς, Bugenhagen, οδηγεί τον Red XIII στο απολιθωμένο σώμα του Seto και αποκαλύπτει ότι είχε θυσιάσει τη ζωή του για να σώσει το χωριό και πολέμησε με το ένα του χέρι τον εισβολέα στρατό. Μαθαίνοντας την αλήθεια, ο Red XIII αποκτά έμπνευση και το κουράγιο να μείνει για πάντα στην ομάδα του Cloud. Ο Red XIII επανεμφανίζεται στο *Compilation*. Στο *Before Crisis* αμύνεται μία θηλυκή του είδους του, με το όνομα Deneh, και έπειτα συλλαμβάνεται από τους Turks. Στη νουβέλα *On the Way to a Smile* υπάρχει το *Case of Nanaki*, όπου αγωνίζεται με τη γνώση με την οποία θα ζήσει περισσότερο από τους φίλους του. Εμφανίζεται σύντομα στα *Advent Children* και *Dirge of Cerberus*. Στο πρώτο βοηθά στη μάχη εναντίον του Bahamut SIN, ενώ στο τελευταίο φαίνεται σύντομη σκηνή να ξεκουράζεται με την Shelke. Στο *Final Fantasy VII Lateral Biography Turks -The Kids Are Alright-* σώζει ένα μικρό κορίτσι από πνιγμό, και συγκρούεται σύντομα με τον Tesng.

Ο Red XIII είναι ο τέταρτος χαρακτήρας που σχεδιάστηκε από το Νομούρα, ο οποίος επιθυμούσε να δημιουργήσει έναν τετράποδο playable χαρακτήρα στο cast του παιχνιδιού, παρά τις αναπόφευκτες γραφικές δυσκολίες. Αρχικά θεωρούνταν μέλος της SOLDIER. Το όνομά του επινοήθηκε από τον Νομούρα κατά τη διάρκεια του αρχικού σταδίου της δημιουργίας του, καθώς ήθελε ένα όνομα που δεν θα ακουγόταν ως κανονικό. Το τελικό όνομα προήλθε από το χρώμα του τριχώματος του πλάσματος σε συνδυασμό με τον άτυχο αριθμό 13. Το πραγματικό όνομά του, Nakaki, επιλέχθηκε από άλλα μέλη του επιτελείου. Ο Νομούρα έδωσε στον Red XIII τατουάζ, και ένα γενικότερο μοτίβο ιθαγενούς Αμερικανού. Η ουρά του Red XIII έχει στην άκρη της μία φλόγα, στοιχείο που προστέθηκε στον χαρακτήρα για την ενίσχυση του χρώματός του. Το όνομα Nanaki επιλέχθηκε λόγο της θύμησης  ιθαγενούς αμερικάνικου ήχου, το οποίο ταίριαζε με το θέμα και το υπόβαθρο του Red XIII. Ο λόγος της περιορισμένης εμφάνισης του Red XIII στο *Advent Children* ήταν η δυσκολία να αποδοθεί ρεαλιστικά το animation του τριχώματός του. Για τις σκηνές δράσης του, έπρεπε να δημιουργηθούν και να αλληλεπικαλυφθούν τέσσερις ξεχωριστές στρώσεις CGI. Στο *Advent Children*, καθώς είναι η μόνη εμφάνισή του με φωνή, η φωνή του ανήκει στα ιαπωνικά στον Μασατσίκα Ιτσιμούρα και στα αγγλικά στον Λίαμ Ο' Μπράιεν,

### Zack Fair
Ο Zack Fair (ザックス・フェア, Zakkusu Fea) είναι μικρός χαρακτήρας στο *Final Fantasy VII* και πρωταγωνιστής στο prequel του, *Crisis Core*. Στο αρχικό παιχνίδι, ο Zack εμφανίζεται μόνο σε σκηνές αναδρομών. Εμφανίζεται, επίσης, στα *Before Crisis*, *Last Order* και *Advent Children*. Η φωνή του Zack ανήκει στα ιαπωνικά στον Κένιτσι Σουζουμούρα  και στα αγγλικά στον Ρικ Γκόμεζ.

### Cait Sith
Η Cait Sith (ケット・シー, Ketto Shī) είναι αρσενική ρομποτική ομιλούσα γάτα. Στο *Final Fantasy VII* κάθεται στην πλάτη ενός ανώνυμου ρομποτικού moogle. Σε επόμενες εμφανίσεις στο *Compilation of Final Fantasy VII* είτε είναι αυτόνομος είτε καβαλά τον Red XIII. Όντας ρομπότ, μπορεί να διορθωθεί και να αντικατασταθεί, και ελέγχεται από τον Reeve Tuesti. του οποίου ο σκοπός στο παιχνίδι ήταν να εισέλθει στην ομάδα του Cloud και να σαμποτάρει τις αντιστασιακές τους προσπάθειες, πράγμα που του ανατέθηκε από τους υπαλλήλους της Shinra. Έχοντας αλλάξει γνώμη, αποφασίζει να βοηθήσει την ομάδα, ρισκάροντας ακόμη και την ίδια του τη ζωή, όταν καταστρέφει μία εκδοχή του εαυτού του για να εξάγει το Black Materia που χρειάζεται ο Sephiroth για να πραγματοποιήσει το ξόρκι Meteor. Εμφανίζεται σύντομα στο ''Advent Children'' και δρα ως υποστηρικτικός χαρακτήρας στο *Dirge of Cerberus*. Η φωνή του Reeve στα ιαπωνικά ανήκει στον Χιντέο Ισικάουα και στα αγγλικά στον Γκρεγκ Έλις.

## Ανταγωνιστές

### Sephiroth

### Jenova

### Turks
Οι Turks (タークス, Tākusu) είναι ομάδα μυστικών υπαλλήλων που εργάζονται για την Shinra σε πολλά γεγονότα του *Final Fantasy VII*, ενώ αργότερα γίνονται ανεξάρτητη δύναμη. Επίσημα, ενώ είναι μέρος της Shinra, ήταν γνωστοί ως ο Τομέας Έρευνας του Τμήματος Γενικών Υποθέσεων. Στο *VII*, αρκετοί Turks υπηρετούν ως επανεμφανιζόμενοι ανταγωνιστές, αν και δε διστάζουν να συμμαχίσουν πρωσορινά με την ομάδα του Cloud. Επίσης, είναι playable χαρακτήρες και πρωταγωνιστές στο sequel του *Final Fantasy VII*, το ''Before Crisis'', το οποίο εστιάζει αποκλειστικά στις πράξεις τους κατά τη διάρκεια των χρόνων που οδήγησαν στα γεγονότα του *VII*. Ο παίκτης μπορεί να επιλέξει ανάμεσα από έντεκα ανώνυμους Turks, ο καθένας με το δικό του ή της υπόβαθρο, χαρακτήρα, δυνάμεις και αδυναμίες. Με μία εξαίρεση, κάθε Turk αναγνωρίζεται από το όπλο και το φύλο του. Ανάμεσα στους σημαντικούς Turks της σειράς είναι οι:
* Reno (レノ) και Rude (ルード, *Rūdo*), οι δύο Turks από το αρχικό παιχνίδι, αρχικά απεικονισμένοι ως εχθροί που εργάζονται για τη Shinra εναντίον της AVALANCHE. Στο *Advent Children*, δρουν ως σύμμαχοι του Cloud και των φίλων του, ενώ φαίνονται βιαστικές ματιές του προηγούμενου καιρού τους με την Shinra στο *Before Crisis* και ''Crisis Core''. Η φωνή του Reno στα ιαπωνικά ανήκει στον Κεΐτζι Φουτζιγουάρα και στον Κουίντον Φλυν. Η φωνή του Rude στα ιαπωνικά ανήκει στον Ταΐτεν Κουσουνόκι και στα αγγλικά στον Κρίσπιν Φρήμαν.
* Elena (エレナ, Erena), το νεότερο μέλος των Turks. Άπειρη και αδέξια, αλλά παίρνει τη δουλειά της στα σοβαρά. Είναι ανταγωνίστρια στο *VII* και έχει μικρή εμφάνιση στο *Advent Children*. Η φωνή της Elena στα ιαπωνικάανήκει στην Μεγκούμι Τογιογκούτσι και στα αγγλικά στην Μπετίνα Μπους.
* Tseng (ツォン, Tson), ο αρχηγός των Turks αφού ο Veld τους αφήνει μετά από την επίθεση του Sephiroth στο Nibelheim. Απεικονίζεται ως ανταγωνιστής στο *VII*, αλλά ως σύμμαχος *Crisis Core*, και είναι μικρός χαρακτήρας στο *Advent Children*. Η φωνή του Tseng ανήκει στον Τζουνίτσι Σουγουάμπε και στα αγγλικά στον Ριούν Γιου στα αγγλικά.
* Cissnei (シスネ, Shisune), playable χαρακτήρας στο *Before Crisis* και υποστηρικτικός χαρακτήρας στο *Crisis Core*. Έχει το κωδικό όνομα Shuriken (Θηλυκό) (手裏剣 (女), *Shurike*n (Onna)). Όταν βρίσκεται κοντά στον Zack, χρησιμοποιεί το όνομα "Cissnei", παρ' όλο που δεν είναι το πραγματικό της όνομα. Η φωνή της Cissney στα ιαπωνικά ανήκει στην Ασούμι Νακάντα και στα αγγλικά στην Κάρι Σάβατζ.

### Professor Hojo
Ο Professor Hojo (宝条, Hōjō) είναι ο βιολογικός πατέρας του Sephiroth και επικεφαλής του "Τμήματος Επιστήμης και Έρευνας" της Shinra, μέχρι που αποσύρθηκε μετά την επίθεση που δέχτηκε από τον Red XIII στις βάσεις της Shinra. Ενώ μελετούσε την Jenova, έκχυσε τον αγέννητο γιο του με τα κύτταρά της. Το αποτέλεσμα που προέκυψε ήταν ο Sephiroth να έχει, μεγαλώνοντας, ένα είδος ελέγχου πάνω στη Jenova. Ήταν, επίσης, υπεύθυνος για την αθανασία του Vincent. Στο *Final Fantasy VII*, ο Hojo εξοντώνεται από τον Cloud και την ομάδα του, ενώ ο ίδιος προσπαθούσε να βοηθήσει τα σχέδια του Sephiroth. Ωστόσο, στο *Dirge of Cerberus*, αποκαλύπτεται ότι επέζησε αρκετά ώστε να φυλάξει ένα ψηφιακό αντίγραφο του εαυτού του το παγκόσμιο διαδίκτυο. Τελικά, παίρνει τον έλεγχο του σώματος του Weiss και προσπαθεί, μέσα από αυτόν, να καλέσει το Omega WEAPON, το οποίο θα ρουφήξει όλο το Lifestream από τον Πλανήτη, και θα εκτοξευτεί στο διάστημα, σε αναζήτηση ενός άλλου κόσμου. Τον σταματά ο Vincent με τη βοήθεια του Nero, ο οποίος ενώνεται με τον Weiss και τον ελευθερώνει από τον έλεγχο του Hojo, καταστρέφοντας τον Hojo στη διαδικασία. Ο Hojo, επίσης, έχει μία σύντομη εμφάνιση στα ''Before Crisis'', ''Last Order'', και ''Crisis Core''. Η φωνή του Hojo στα ιαπωνικά ανήκει στον Νάτσι Νοζάβα και στα αγγλικά στον Πωλ Έιντινγκ.

### Rufus Shinra

### Kadaj, Loz και Yazoo
Οι Kadaj (カダージュ, Kadāju), Loz (ロッズ, Rozzu) και Yazoo (ヤズー, Yazū) είναι ανταγωνιστές στο *[[Final Fantasy VII: Advent Children]]*, γνωστοί και ως "Εναπομείναντες". Θεωρούνται ως σημάδια της θέλησης του Sephiroth να βρουν δείγματα της "μητέρας" τους, Jenova, για να προκαλέσουν την ανάσταση του Sephiroth και να εκδικηθούν τον κόσμο. Οι τρεις τους έρχονται συχνά σε αντιπαράθεση με ότι απέμεινε από την Shinra και με τον Cloud. Τελικά, ο Kadaj καταφέρνει να ενωθεί να τα κύτταρα της Jenova, πράγμα που επιτυγχάνει την ανάσταση του Sephiroth. Ο Kadaj, ως Sephiroth, τραυματίζεται θανάσιμα από τον Cloud και πεθαίνει στους ώμους του, ενώ οι Loz και Yazoo πεθαίνουν, σε μία τελική επίθεση εναντίον του Cloud. Οι Εναπομείναντες δημιουργήθηκαν για να αντιπροσωπεύουν διαφορετικές πτυχές της προσωπικότητας του Sephiroth: ο Kadaj την κακία του, ο Loz τη δύναμή του και ο Yazoo τη γοητεία του. Οι φωνές των Kadaj, Loz και Yazoo ανήκουν στους Στίβεν Στάλεϋ/Σόταρο Μορικούμπο, Φρεντ Τατασιόρε/Κέντζι Νομούρα και Ντέιβ Γουίτενμπεργκ/Γιούτζι Κίσι, αντίστοιχα.

### Genesis Rhapsodos
Ο Genesis Rhapsodos (ジェネシス ・ラプソードス, Jeneshisu Rapusōdosu) είναι χαρακτήρας που εμφανίστηκε για πρώτη φορά στο *Dirge of Cerberus*, και δρα ως ανταγωνιστής στο *[[Crisis Core: Final Fantasy VII|Crisis Core]]*. Ο Genesis ήταν προϊόν του ίδιου προγράμματος που δημιούργησε τον Sephiroth, ωστόσο ο Genesis δεν ήταν τόσο σταθερός όσο ο Sephiroth, και άρχισε να υποφέρει από μία εκφυλιστική διαδικασία που ονομάστηκε "υποβάθμιση", μετά από έναν τραυματισμό που έπαθε σε έναν αγώνα λογομαχίας με τους Sephiroth και Angeal. Συμμαχώντας με έναν εγκληματία επιστήμονα της Shinra, τον Hollander, ο Genesis πολεμά την εταιρεία ενώ ψάχνει έναν τρόπο να σταματήσει τον εκφυλισμό του, χρησιμοποιώντας τα σταθερά κύτταρα του Sephiroth. Τελικά, ο Genesis κατατροπώνεται από τον Zack, και έπειτα θεραπεύεται από το Lifestream. Ο Genesis εξαπατήθηκε από την Deepground, η οποία του έδωσε το κωδικό όνομα "G", και τον χρησιμοποίησε για να δημιουργήσει τους Tsviets. Αρνούμενος να ακολουθήσει τους Tviests μετά την εξέγερσή τους, κλειδώνεται σε μία σπηλιά, μέχρι να χρειαστεί. Στον μυστικό τερματισμό του *Dirge of Cerberus*, ο Genesis ξυπνά, αποφασισμένος να προστατεύσει και να αμυνθεί τον πλανήτη.

Ο Ιάπωνας ηθοποιός φωνής του Genesis, Γκακτ Καμουί, ο οποίος συνέθεσε και εκτέλεσε τα τραγούδια τίτλων του *Dirge of Cerberus*, σχεδίασε επίσης και το κοστούμι του χαρακτήρα. Ενώ αρχικά ο Gemesis προοριζόταν για cameo ως μικρός χαρακτήρας, ο παραγωγός του *Crisis Core,* Χιντέκι Ιμαϊζούμι, βρήκε αυτή τη σύντομη χρήση του χαρακτήρα να είναι κρίμα, και ρώτησε τον Γκακτ αν θα ήθελε να αναμειχθεί περισσότερο. Ο Γκακτ ήθελε ανυπομονούσε να συνεχίσει με τον χαρακτήρα, και τελικά ήταν ένα από τα σημαντικότερα άτομα που δημιούργησαν τους τρόπους και την προσωπικότητα του Genesis. Ο Γκακτ φορούσε πολύ συχνά το κοστούμι του Genesis κατά τη διάρκεια συναυλιών. Η φωνή του Genesis στα αγγλικά ανήκει στον Ρόμπιν Άτκιν Ντάουνς στο *Dirge of Cerberus* και τον Όλιβερ Κουίν στο *Crisis Core*.

### Deepground

## Άλλοι χαρακτήρες

### AVALANCHE

### Reeve Tuesti

### Shalua Rui

### Angeal Hewley

### Lucrecia Crescent

### Marlene Wallace

### Denzel

## Υποδοχή

## Παραπομπές


## Εξωτερικοί σύνδεσμοι

* Κατάλογος χαρακτήρων του ''Final Fantasy VII'' στη Wikia

Κατηγορία:Χαρακτήρες της σειράς Final Fantasy
Κατηγορία:Χαρακτήρες του Final Fantasy VII
Final Fantasy